CELEX: 31997D0054
Language: da
Date: 1996-11-26 00:00:00
Title: Kommissionens Beslutning af 26. november 1996 om godkendelse af Italiens program for udryddelse af rabies for 1997 og om fastsættelse af EF's tilskud (Kun den italienske udgave er autentisk)

Avis juridique important

|

31997D0054

Kommissionens Beslutning af 26. november 1996 om godkendelse af Italiens program for udryddelse af rabies for 1997 og om fastsættelse af EF's tilskud (Kun den italienske udgave er autentisk)  

EF-Tidende nr. L 023 af 24/01/1997 s. 0014 - 0014

KOMMISSIONENS BESLUTNING af 26. november 1996 om godkendelse af Italiens program for udryddelse af rabies for 1997 og om fastsættelse af EF's tilskud (Kun den italienske udgave er autentisk) (97/54/EF)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved beslutning 94/370/EF (2), særlig artikel 24, ogud fra følgende betragtninger:I henhold til beslutning 90/424/EØF kan der ydes EF-tilskud til udryddelse og overvågning af rabies;ved brev har Italien forelagt et program for udryddelse af denne sygdom;der bør nu indføres udryddelsesforanstaltninger i fuld målestok i de smitteramte medlemsstater og tilstødende smitteramte tredjelande for at forhindre nye udbrud af rabies;programmet er blevet behandlet og har vist sig at være i overensstemmelse med Rådets beslutning 90/638/EØF af 27. november 1990 om fastsættelse af EF-kriterier for foranstaltninger til udryddelse og overvågning af en række dyresygdomme (3), ændret ved direktiv 92/65/EØF (4);dette program står på listen over programmer for udryddelse af dyresygdomme, hvortil der kan ydes EF-tilskud i 1997, jf. Kommissionens beslutning 96/598/EF (5);på baggrund af programmets betydning for, at EF's dyresundhedsmæssige mål nås, bør EF's tilskud fastsættes til 50 % af de af Italien afholdte udgifter, dog højst 330 000 ECU;EF's tilskud tildeles, hvis foranstaltningerne gennemføres, og myndighederne sender alle de nødvendige oplysninger inden udløbet af de fastsatte frister;de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -VEDTAGET FØLGENDE BESLUTNING:Artikel 1Det program for udryddelse af rabies, som Italien har forelagt, godkendes for perioden 1. januar til 31. december 1997.Artikel 2Italien sætter den 1. januar 1997 de nødvendige love og administrative bestemmelser i kraft for at iværksætte det program, der er nævnt i artikel 1.Artikel 31. EF's tilskud fastsættes til 50 % af de af Italien afholdte udgifter til gennemførelse af det program, der er nævnt i artikel 1, dog højst 330 000 ECU.2. EF's tilskud tildeles:- efter at Kommissionen har fået forelagt en kvartalsrapport om programmets forløb og de afholdte udgifter- efter at Kommissionen senest den 1. juni 1998 har fået forelagt en endelig rapport om den tekniske gennemførelse af programmet med udgiftsbilag.Artikel 4Denne beslutning er rettet til Den Italienske Republik.Udfærdiget i Bruxelles, den 26. november 1996.På Kommissionens vegneFranz FISCHLERMedlem af Kommissionen(1) EFT nr. L 224 af 18. 8. 1990, s. 19.(2) EFT nr. L 168 af 2. 7. 1994, s. 31.(3) EFT nr. L 347 af 12. 12. 1990, s. 27.(4) EFT nr. L 268 af 14. 9. 1992, s. 54.(5) EFT nr. L 264 af 17. 10. 1996, s. 24.